बहुराष्ट्रीय कंपनी हिंदुस्तान लीवर ने पहली बार फेयर एंड लवली क्रीम 1978 में बाजार में उतारी थी। समय के साथ टारगेट ग्रुप बदल गया। ताजा शोध बताते हैं कि यह क्रीम अब तमिलनाडु और आंध्र प्रदेश के पुरुषों में भी काफी लोकप्रिय है। इस तरह की क्रीम का बाजार बढ़ता ही जा रहा है। यहाँ तक कि जापानी और चीनी समाज में भी यह समस्या खड़ी हो गई है। बाजार ने हमारी आँखों पर एक ऐसा चश्मा लगा दिया है कि हमें सब कुछ उसके हिसाब से ही दिखने लगा है। उससे इतर कुछ भी स्वीकार नहीं है।